National Football League (NFL) ble stiftet som American Professional Football Association (APFA) i 1920, med ti lag fra fire delstater som alle hadde spilt i regionale ligaer i sine territorier. Ligaen tok sitt nåværende navn i 1922. NFL var den første profesjonelle ligaen for amerikansk fotball som fikk etablert seg nasjonalt, etter flere tiår med mislykkede forsøk. Kun to av de originale lagene, Decatur Staleys (nå Chicago Bears) og Chicago Cardinals (nå Arizona Cardinals) spiller fremdeles i ligaen. Green Bay Acme Packers, som ble stiftet i 1919 (ble med i NFL i 1921, nå Green Bay Packers) er det eldste laget i NFL som har holdt seg på samme sted siden stiftelsen.